CELEX: 32010R0207
Language: bg
Date: 2010-03-10 00:00:00
Title: Регламент (ЕС) № 207/2010 на Комисията от 10 март 2010 година за изменение за 121-ви път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

12.3.2010   
            
            
               BG
            
            
               Официален вестник на Европейския съюз
            
            
               L 63/1
            
         РЕГЛАМЕНТ (ЕС) № 207/2010 НА КОМИСИЯТА
   от 10 март 2010 година
   за изменение за 121-ви път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан (1), и по-специално член 7, параграф 1, буква а) от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
            
         
               (2)
            
            
               На 1 март 2010 г. Комитетът по санкциите към Съвета за сигурност на Организацията на обединените нации реши да извади две юридически лица, групи или образувания от списъка си на лицата, групите и образуванията, спрямо които следва да се прилага замразяването на средства и икономически ресурси.
            
         
               (3)
            
            
               Поради това приложение I следва да бъде съответно актуализирано,
            
         ПРИЕ НАСТОЯЩИЯ РЕГЛАМЕНТ:
   Член 1
   С настоящото, приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 10 март 2010 година.
      
         
            За Комисията, от името на председателя,
         
         João VALE DE ALMEIDA
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В частта „Юридически лица, групи и образувания“ се заличават следните вписвания:
      
                  а)
               
               
                  „BA Taqwa for Commerce and Real Estate Company Limited (известно още като Hochburg AG), Vaduz, Liechtenstein (бившо c/o Astat Trust reg.).“
               
            
                  б)
               
               
                  „Nada International Anstalt. Адрес: Vaduz, Лихтенщайн (бившо c/o Asat Trust reg.). Друга информация: прекратено с ликвидация и заличено от търговския регистър. Дата на определянето, посочена в член 2a, параграф 4, буква б): 3.9.2002 г.“